Market Timing P.M. – บล.กสิกรไทย
Support : 1345, 1335 Resistance : 1360, 1380-1385 SET เ …
1 มิ.ย. 2563

Support : 1345, 1335
Resistance : 1360, 1380-1385
SET เคลื่อนไหวอยู่ระหว่าง 1353-1359 ขณะที่ ปิดตลาดช่วงเช้าอยู่ที่ระดับ 1357.45 จุด เพิ่มขึ้น 14.60 จุด หรือ 1.09% ด้วยมูลค่าซื้อขายรวม 3.34 หมื่นล้านบาท
เช้านี้ SET เปิดกระโดดเข้าหาแนวต้านขอบบนแถว 1360 จากนั้นจึงแกว่งตัวออกด้านข้าง ในขณะที่ด้านสัญญาณของ RSI ระดับชั่วโมง ยกตัวเข้าสู่โซนสูง และเสี่ยงที่จะเกิด divergecne เชิงลบขึ้น จึงประเมินบ่ายนี้ SET ยังน่าจะแกว่งตัวในกรอบเดิม โดยมีระดับแนวต้านที่ 1360 และ 1380-1385 ขณะที่ด้านแนวรองรับอยู่ที่บริเวณ 1345 และ 1335 ซึ่งให้น้ำหนักทางไม่ผ่านระดับแนวต้านที่ 1360 และเกิดการถอยตัวลงใหม่มากกว่าที่จะเห็นการเร่งตัวข้ามผ่านไปได้
CPALL ภาพระดับวัน หลังจากที่ราคาได้ยกตัวขึ้นมาทำจุดสูงแถว 74.5 ก็ได้มีการอ่อนแรงลงมาสร้างฐานโค้งแถวค่าเฉลี่ย 34 วัน ซึ่งใกล้เคียงกับแนวรองรับเชิงการวัดบริเวณ 38.2% แถว 67.5 โดยล่าสุด ราคาเริ่มยกตัวข้ามผ่านยอดสูงระยะสั้นแถว 70.5 พร้อมด้วย vol ที่ค่อยๆ เพิ่มขึ้น ด้านสัญญาณของ MACD เริ่มโค้งเข้าหา Signal line มีสิทธิที่จะข้ามผ่านได้ สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 74.5 และ 77.25 ขณะที่ใช้การถดถอยตัวหลุด 68.75 เป็น stop loss